Obecný úrad Šúrovce

**Zápisnica č. 1/2017**

z 1. zasadnutia Obecného zastupiteľstva v Šúrovciach v roku 2017, ktoré sa uskutočnilo 14. marca 2017 o 18,00 hod. v KD Šúrovce (svadobka)

**Prítomní: 9** poslancov podľa prezenčnej listiny

/Mgr. Gabriela Delinčáková, Ing. Ingrid Görögová, PhD., Mgr. Lukáš Jobek,

Tomáš Kubala, Vladimír Pavlovič, Miroslav Hrušovský, Ľubomír Královič,

PhDr. Miroslav Náhlik, Mgr. Katarína Mikulášová/

Ing. Žaneta Gogolová, starostka obce

**Neprítomná**: Mgr. Iveta Balejčíková, hlavná kontrolórka obce

**Ostatní prítomní:** občania podľa prezenčnej listiny

**Bod č. 1:**

**Otvorenie zasadnutia**

Zasadnutie poslancov ObZ otvorila starostka obce Ing. Žaneta Gogolová. Privítala prítomné poslankyne, poslancov a občanov obce. Skonštatovala, že na rokovaní je prítomných všetkých 9 poslancov a ObZ je uznášaniaschopné.

Na úradnej tabuli obce a na webovej stránke obce bola v dostatočnom časovom predstihu zverejnená pozvánka a taktiež program 1.zasadnutia ObZ obce Šúrovce. Poslanci sa na pracovnej porade, ktorá sa konala pred začiatkom rokovania dohodli o doplnení bodu - voľba predsedu a členov stavebnej komisie. Tento bod bol do programu dnešného rokovania doplnený.

Starostka obce prečítala program 1. zasadnutia Obecného zastupiteľstva v Šúrovciach:

1. Otvorenie zasadnutia a určenie zapisovateľky a overovateľov zápisnice

2. Kontrola plnenia uznesení

3. VZN č. 1/2017 o zmene ÚPD Obce Šúrovce

4. VZN č. 2/2017 o mieste a čase zápisu detí na plnenie školskej dochádzky v ZŠ s MŠ Šúrovce

5. VZN č. 13/2017 o financovaní MŠ s ŠZ so sídlom na území obce Šúrovce

6. Voľba hlavného kontrolóra obce - rozprava

7. Žiadosť o prenájom obecnej poľnohospodárskej pôdy

8. Predaj pozemkov par. čísiel 127/1, 127/4, 127/5, 127/6 kat. územie Veľké Šúrovce I.

9. Voľba predsedu stavebnej komisie a členov stavebnej komisie

10. Rôzne /správy o činnosti komisií, plánované stavebné práce v obci, informácie o novej cene vody/

11. Interpelácie poslancov

12. Diskusia

13. Záver

­­­­­­­­­­­­­­­­Starostka obce dala hlasovať o programe 1. zasadnutia Obecného zastupiteľstva v Šúrovciach:

­­­­­­­­­­­­­­­­­­­­­­­­­­­­­­­­­­­­­­­­­ **Uznesenie č. 1/2017**

Obecné zastupiteľstvo obce Šúrovce

***schvaľuje***

program riadneho zasadnutia obecného zastupiteľstva dňa 14.03.2017.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič,Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

Uznesenie č. 1/2017 bolo poslancami ObZ obce Šúrovce schválené.

**Určenie zapisovateľa a overovateľov zápisnice**

starostka obce určila za zapisovateľku Ing. Martinu Ďurišovú, za overovateľov zápisnice určila poslankyňu Ing. Ingrid Gorogovú, PhD. a Mgr. Katarínu Mikulášovú

**Bod č. 3:**

**VZN č. 1/2017 o zmene ÚPD Obce Šúrovce**

starostka obce: návrh VZN č, 1/2017 bol na úradnej tabuli a na webovej stránke obce zverejnený v termíne od 24.1.2017 do 9.2.2017 a neboli v zákonnej lehote zo strany občanov ani zo strany poslancov vznesené žiadne pripomienky. Dňa 10.02.2017 sme odbržali stanovisko z Okresné úradu v Trnave, že počas procesu zmeny ÚPD Obce Šúrovce bol dodržaný zákonný postup a uvedený návrh je možné poslancami schváliť. Na pracovnej porade s poslancami sa dohodlo, že mi odporučia obrátiť sa ešte raz na Ing. arch. Zibrina a doplniť ďalšie požiadavky na zmenu ÚPD Obce Šúrovce na spoločnom stretnutí.

**Uznesenie č. 2/2017**

Obecné zastupiteľstvo obce Šúrovce

**A/ berie na vedomie**

starostkou obce predložený návrh na zmenu územného plánu Obce Šúrovce a

**B/ odporúča**

starostke obce dopracovať, po konzultácii s Ing. arch. Zibrinom, zmeny územného plánu v zmysle pripomienok vznesených poslancami ObZ na pracovnej porade konanej dňa 14.03.2017.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögovú, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 1**

Tomáš Kubala

**Proti: 0**

Uznesenie č. 2/2017 bolo poslancami ObZ obce Šúrovce schválené.

**Bod č. 4:**

**VZN č. 2/2017 o mieste a čase zápisu detí na plnenie školskej dochádzky v ZŠ s MŠ Šúrovce**

Starostka obce: VZN č. 2/2017 bolo na úradnej tabuli a na webovej stránke obce zverejnené v termíne od 17.2.2017 do 9.3.2017 a bola voči nemu v zákonnej lehote vznesená pripomienka zo strany ZŠ s MŠ v Šúrovciach, ktorá bola zapracovaná do znenia VZN.

**Nariadenie č. 2/2017**

Obecné zastupiteľstvo obce Šúrovce

**schvaľuje**

VZN č. 2/2017 o mieste a čase zápisu detí na plnenie školskej dochádzky v ZŠ s MŠ v Šúrovciach.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

VZN č. 2/2017 bolo poslancami ObZ obce Šúrovce schválené.

**Bod č. 5:**

**VZN č. 13/2016 o financovaní MŠ a ŠZ so sídlom na území obce Šúrovce - aktualizácie**

starostka obce: pri schvaľovaní tohto VZN dňa 14.12.2016 bolo uvedené, že toto bude potrebné aktualizovať vzhľadom na to, že v čase jeho schvaľovania nebol známy koeficient na vypracovanie prepočtu financovania MŠ a ŠZ, ktorý bol zverejnený až vo februári 2017 a následne bol tento prepočet aktualizovaný. Od 16.2.2017 do 4.3.2017 bol na úradnej tabuli obce a na webovej stránke obce zverejnený návrh aktualizácie VZN č. 13/2016 a v zákonnej lehote bola k výpočtu vznesená pripomienka ZŠ s MŠ v Šúrovciach. Poslanci sa na pracovnej porade dohodli nasledovne:

**Nariadenie č. 3/2017**

Obecné zastupiteľstvo obce Šúrovce

**schvaľuje**

aktualizáciu VZN č. 13/2016 o financovaní MŠ a ŠZ so sídlom na území obce Šúrovce podľa predloženej prílohy.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 7**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Tomáš Kubala, PhDr. Miroslav Náhlik, Vladimír Pavlovič

**Zdržal sa: 2**

Ľubomír Královič, Mgr. Katarína Mikulášová

**Proti: 0**

Nariadenie č. 3/2017 bolo poslancami ObZ obce Šúrovce schválené.

**Bod č. 6:**

**Voľba hlavného kontrolóra obce - rozprava**

starostka obce: hlavnej kontrolórke obce Mgr. Ivete Balejčíkovej zaniká pracovná zmluva dňa 30.6.2017. Vzhľadom na túto skutočnosť je potrebné vyhlásiť výberové konanie na hlavného kontrolóra obce a následne uskutočniť jeho voľbu Obecným zastupiteľstvom Obce Šúrovce.

**Uznesenie č. 3/2017**

Obecné zastupiteľstvo obce Šúrovce

**A/ berie na vedomie**

správu starostky obce o pripravovanej voľbe hlavného kontrolóra obce Šúrovce spolu s návrhom na jej konanie na deň 10.05.2017

**B/ schvaľuje**

voľbu hlavného kontrolóra Obce Šúrovce na deň 10.05.2017 o 18.00 hod. s pracovným úväzkom pre hlavného kontrolóra 25 %.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Tomáš Kubala, Ľubomír Královič, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Tomáš Kubala, Ľubomír Královič, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

Uznesenie č. 3/2017 bolo poslancami ObZ schválené.

**Bod č. 7:**

**Žiadosť o prenájom obecnej poľnohospodárskej pôdy - žiadosť p. Hrčku**

starostka obce: poslanci sa na pracovnej porade dohodli, že k uvedenej žiadosti sa vyjadria na budúcom zasadnutí obecného zastupiteľstva

**Uznesenie č. 4/2017**

Obecné zastupiteľstvo obce Šúrovce

**berie na vedomie**

žiadosť p. Hrčku o prenájom obecnej poľnohospodárskej pôdy a vyjadrí sa k nej na najbližšom zasadnutí ObZ.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

Uznesenie č. 4/2017 bolo poslancami ObZ obce Šúrovce schválené.

**Bod č. 8:**

**Predaj pozemkov par. čísiel 127/1, 127/4, 127/5, 127/6 kat. územie Veľké Šúrovce I.**

starostka obce: na pracovnej porade sa poslanci dohodli, že k uvedenej žiadosti sa vyjadria na najbližšom zasadnutí obecného zasadnutia, vzhľadom na proces schvaľovania ÚPD Obce Šúrovce

**Bod. č. 9:**

**Voľba predsedu a členov stavebnej komisie**

starostka obce: keďže stavebná komisia je už dlhšiu dobu bez predsedu a nie je možné riešiť potrebné stavebné záležitosti, poslanci obecného zastupiteľstva sa na pracovnom stretnutí dohodli nasledovne:

**Uznesenie č. 5/2017**

Obecné zastupiteľstvo obce Šúrovce

**schvaľuje**

PhDr. M. Náhlika ako nového predsedu stavebnej komisie a Jozefa Richnáka a JUDr. Jaroslavu Balážiovú ako nových členov stavebnej komisie.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, Vladimír Pavlovič

**Zdržal sa: 1**

PhDr. Miroslav Náhlik

**Proti: 0**

Uznesenie č. 5/2017 bolo poslancami ObZ obce Šúrovce schválené.

**Bod č. 10:**

**Rôzne /správa o činnosti komisií, plánované stavebné práce v obci, informácie o novej cene vody/**

starostka obce: vyzvala predsedov komisií na predloženie správ o ich činnosti

p. Jobek, poslanec: komisia verejného poriadku a riešenia sťažností od svojho zriadenia v roku 2015 zasadala 6-krát. Za toto obdobie riešila komisia 19 podnetov - všetky podnety boli prejednané s účastníkmi a k dnešnému dňu sú všetky podnety aj vybavené.

p. Hrušovský, poslanec: finančná komisia zasadala doteraz 6-krát, každoročne sa FK vyjadruje a doporučuje schválenie obecného rozpočtu, vyjadruje sa k financovaniu projektov, k predaju obecného majetku, prideľovaniu dotácii na kultúru a šport, v súčasnosti sa pripravuje výstavba MŠ a FK hľadá možnosti jej financovania aj odpredajom nepotrebného majetku obce /budova starej MŠ vo Varov Šúre/, doporučili sme výstavbu výťahu na obecný úrad pre bezbariérový prístup občanov, do budúcnosti chceme riešiť ešte problémy v kanalizácii - občanom sa v súčasnosti preplácajú žiadosti o preplatenie nákladov na realizáciu kanalizačných prípojok.

p.Pavlovič, poslanec: kultúrna komisia zasadala 6x - kultúrny život v Šúrovciach je na dosť dobrej úrovni. Z KK odišli dvaja členovia. KK organizuje každoročne množstvo akcií - Novoročnú kapustnicu, Deň matiek, MDD, Pochovávanie basy, Mesiac úcty k starším, Festival dychových hudieb, Vianočné posedenie, Mikuláš - a nevidím napredovanie týchto akcií zo strany základnej školy a materskej školy - v iných obciach sa deti zúčastňujú na každej spoločenskej akcii v obci a u nás nie je žiadny vstup zo strany školy ani pri Vatre SNP alebo pri Pochovávaní basy.

starostka obce: ak z KK odišli dvaja členovia odporúčam poslancom prijať nasledovné uznesenie:

**Uznesenie č. 6/2017**

Obecné zastupiteľstvo obce Šúrovce

**berie na vedomie**

odstúpenie doterajších členov kultúrnej komisie: p. Ildikó Hletkovej a p. Márii Dikovej na základe ich žiadosti.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik

**Zdržal sa: 0**

**Proti: 1**

Vladimír Pavlovič

Uznesenie č. 6/2017 bolo poslancami ObZ obce Šúrovce schválené.

p. Náhlik, poslanec: na stavebnú komisiu bolo doručených viacero žiadostí, medzi priority bude určite patriť dotiahnutie inžinierských sietí na Hornú a riešenie cesty vo Varavke vo Varov Šúre, po oboznámení sa so všetkými žiadosťami sa k nim vyjadríme.

starostka obce:

- informovala občanov o udelení pokuty od Okresného úradu v Trnave vo výške 100,- eur pre prevádzkovateľa obecného vodovodu, týkajúcu sa porušenia povinností obce za rok 2014 - 2016 o odbere vzorky vody z obecného vodovodu pre RÚVZ Trnava

- informovala občanov o cene vody stanovenej ÚRSO t.j. 1,0946 eur/m3

- informovala občanov o situácii v zbere zmesového komunálneho odpadu v obci spoločnosťou FCC Trnava, občania majú nesprávne alebo neoznačené zberné nádoby a zberová spoločnosť tieto nádoby nevyváža. Zberné nádoby a nálepky na označenie zberných nádob sa začali v obci kradnúť, čo spôsobuje problémy občanom a taktiež obecnému úradu

- informovala občanov o tom, že spoločnosť Agro Boleráz, zastúpená p. Ing. Stanislavou Konečnou, podáva trestné oznámenie na okresnú prokuratúru na občana našej obce, ktorý si neoprávnene oplotil obecný pozemok, ale aj pozemky, ktoré má v prenájme spoločnosť Agro Boleráz.

**Bod č. 11:**

**Interpelácie poslancov**

p. Královič, poslanec: navrhuje zriadiť zberný dvor vo Várov Šúre /areál družstva/ - jednak nám to vyplýva zo zákona a jednak nebude mať toľko odpadu ASA a motivovať ľudí, aby odpad separovali. Máme všade plasty - či by nebolo dobré ľuďom dobré za plasty platiť.

starostka obce: stavebná komisia bola poverená nájsť priestor na zriadenie ZD, existuje aj uznesenie z minulosti o zriadení ZD na varašúrskom družstve - ja už som o tejto možnosti hovorila s Agro Boleráz a s p. Konečnou, riešime či to bude možné

p. Královič, poslanec: menili sme VZN o financiách o škole a myslím si, že by sa malo šetriť na iných miestach - KD je celý prekúrený a mali by sa kúpiť a meniť nové vodomery

starostka obce: vodomery sa v obci postupne menia - v súčasnosti má vodomery vymenený celý Valtov Šúr a bude sa postupne pokračovať s výmenou v celej obci

p. Hrušovský, poslanec: ja mám otázku skôr na HK - ohľadom kontroly týkajúcej sa kanalizácie

starostka obce: HK sa doteraz zaoberala finančnou kontrolou ZŠ s MŠ Šúrovce

p. Hrušovský, poslanec: obec kúpila dom - vzniká tam pekný priestor a bolo by dobré dohodnúť sa čo s ním

starostka obce: v súčasnej dobe sa to čistí, klčuje a upravuje

p. Hrušovský, poslanec: za akú cenu sa odkúpil?

starostka obce: l0 tisíc.

p. Hrušovský, poslanec: vzniká v tejto časti obce divoká skládka, bude sa s tým niečo robiť?

starostka obce: pri prácach spojených s čistením tohto pozemku sa vyčistí celá táto lokalita

p. Pavlovič, poslanec: chcem poďakovať J. Ďurišovi za zorganizovanie turnaj v stolnom tenise a dúfam, že takýchto akcií bude viac. Súhlasím s tým, že priestory KD sú prekúrené, radiátory sú žeravé, buď sa kúri alebo nekúri - na posedení dôchodcov bola zima, museli odísť skôr.

starostka obce: na tejto akcii bola zistená technická porucha na kúrení a KD sa neprekuruje, kúri sa presne tak ako v minulosti, ale vymenili sa plastové okná čo je cítiť

p. Kubala, poslanec: kúri sa neefektívne

p. Náhlik, poslanec: je vysúťažená firma, ktorá má realizovať opravu cestu v krátkom čase by sa malo začať s opravou cesty Zavar - Šúrovce, a taktiež som započal aktivity ohľadom budovania cyklochodníka Zavar - Šúrovce. Zároveň chcem povedať ako predseda poľovníkov - ŽP pri Váhu je katastrofálne - urobíme nejaké brigády na vyčistenie prostredia, ale treba určiť niekoho kto bude poverený kontrolou. Záhradkári, poľovníci a Zemiansky dvor ide vybudovať vo Valtov Šúre park v priestoroch bývalého cintorína. Informoval som o tom poslancov na pracovnej porade a oni s vybudovaním parku súhlasili.

p. Jobek, poslanec: v akom štádiu je výstavba výťahu

starostka obce: bolo potrebné vyjadrenie technickej inšpekcie, v súčasnosti je všetko v riešení na stavebnom úrade, kde sa riešia potrebné technické záležitosti

**Bod č. 12:**

**Diskusia**

p. Bohunická Ružena, učiteľka ZŠ: všetky akcie zastrešuje škola - staráme sa a vystupujeme na každej obecnej akcii a dostali sme takéto poďakovanie od p. Pavloviča - takže neviem, čo sa p. Pavlovičovi nepáči na spolupráci so školou a keďže som členkou KK k dnešnému dňu z KK vystupujem.

p. Pavlovič, poslanec: na oslavách SNP a oslobodení Šúroviec nebol zo školy nikto

p. Bohunická Ružena, učiteľka ZŠ: robím v škole 30 rokov a organizujem kultúrne vystúpenia

p. Pavlovič, poslanec: veď to máte v pracovnej náplni

Mgr. Matisová, zástupkyňa MŠ: som za kultúru v obci, zúčastňujeme sa obecných akcií z MŠ a rada do KK nastúpim

starostka obce: dávam návrh poslancom prijať nasledovné uznesenie:

**Uznesenie č. 7/2017**

Obecné zastupiteľstvo obce Šúrovce

**A/ berie na vedomie**

odstúpenie člena kultúrnej komisie Bc. R. Bohunickej a

**B/ schvaľuje**

prijatie Mgr. Jarmily Matisovej za nového člena kultúrnej komisie.

Hlasovanie poslancov:

**Prítomní: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 9**

Mgr. Gabriela Delinčáková, Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Královič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Zdržal sa: 0**

**Proti: 0**

Uznesenie č. 7/2017 bolo poslancami ObZ obce Šúrovce schválené.

p. Pavlovič, poslanec: takto to potom vyzerá, keď KK neorganizuje podujatia, ktoré by organizovať mala - bolo tu vystúpenie Cigánskych diablov a KK o tom nič nevedela

starostka obce: nikto občanov predsa nenúti, aby na niektoré kultúrne akcie chodili a na iné nie. V obci sa robia aj investičné akcie, vymenili sa v obci vodomery, riešia sa problémy a pokuty z minulosti a tiež sa organizujú aj kultúrne akcie - mimochodom vystúpenia Nedvědovcov a Cigánskych diablov nestáli obecný úrad nič.

p. Hrušovský, poslanec: navrhujem, aby dĺžka diskusného príspevku bola stanovená na 5 minút, občania čakajú na vyjadrenie aj k iných témam

p. Galbavý, občan: prečo dnes ObZ neschválilo zmenu územného plánu obce Šúrovce - zmenu plánu sme iniciovali ja s p. Beránkom v roku 2015, do januára 2016 sa dalo k nemu vyjadrovať a je marec 2017 a vy idete pripomienkovať ÚP. Je to zaplatené, pripomienkované inštitúciami, vybavené - ÚP treba schváli.

p. Hrušovský, poslanec: nikto nič neoddialiť - mali sme ešte požiadavky, ktoré je potrebné zapracovať do ÚP - prvá vec je požiadavka na prístupovú cestu na obecný pozemok na bývalej Pažici a druhá vec je požiadavka na výstavbu RD na Varavke v budúcnosti

p. Jánoška, občan: mali ste dosť času na vyjadrenie k dokumentácii, ktorá je už spripomienkovaná a celý proces sa bude musieť začať znova

p. Hrušovský, poslanec: schválenie ÚP obce sa predsa nedá vynucovať, po stretnutí s p. Zibrinom a zapracovaní pripomienok, ktoré mu už boli predložené, nie je problém ÚP schváliť. Poslanci nič nezdržiavali, všetko plynulo podľa vyjadrovania úradov.

p. Náhlik, poslanec: Šúrovce chceme stále rozvíjať, chceme umožniť ľuďom výstavbu RD v obci a nerozširovať obec do chotára

starostka obce: na budúci týždeň budem iniciovať stretnutie s Ing. arch. Zibrinom a oznámim termín stretnutia spolu s poslancami.

p. Ďurišová Helena, občan: bude sa v obci robiť zber odpadového dreva?

starostka obce: bude sa v sobotu 25.3.2017 a 1.4. 2017 konať zber BRO v obci a taktiež sa bude v lete konať zber objemného odpadu a budú v obci pristavené vo všetkých troch častiach veľkokapacitné kontajnery

Mgr. Matisová, zástupkyňa MŠ: rodičia sa ma často pýtajú na výstavbu MŠ - v akom štádiu je táto záležitosť?

starostka obce: výstavba MŠ je pred vydaním územného rozhodnutia, ktoré by malo byť vydané do konca tohto týždňa - na stretnutí Rady školy budem o výstavbe MŠ informovať

**Bod č. 13:**

**Záver**

Starostka obce poďakovala všetkým prítomným za účasť a 1. zasadnutie ObZ v Šúrovciach bolo ukončené o 19,55 hod.

V Šúrovciach, dňa 14.03.2017

Zapísala: Ing. Martina Ďurišová ......................................

Overovatelia zápisnice: Ing. Ingrid Görögová, PhD. .......................................

Mgr. Katarína Mikulášová .......................................

Ing. Žaneta Gogolová

starostka obce